 Jenesis 39  Ma a kpọọrọ Josef gbadata nIjipt, Pọtịfa, onye na-eje ozi nobí Fero, onyeisi ndị nche, bụ onye Ijipt, wee zụrụ ya naka ndị Ishmel bụ ndị kpọ ya gbadata nebe ahụ.Ma Jehova nọnyeere Josef, o wee ghọọ onye ihe na-agara nke ọma, ghọọkwa onye na-elekọta ụlọ nna ya ukwu, bụ onye Ijipt.Nna ya ukwu wee hụ na Jehova nọnyeere ya, nakwa na Jehova na-eme ka ihe niile ọ na-eme na-aga nke ọma naka ya.Ihe Josef wee na-amasị ya, Josef wee na-ejere ya ozi mgbe niile, o wee mee ya onye na-elekọta ụlọ ya, o nyefekwara ya ihe niile o nwere.O wee ruo na malite noge o mere ya onye na-elekọta ụlọ ya na onye na-ahụ maka ihe niile o nwere, Jehova nọ na-agọzi ụlọ onye Ijipt ahụ nihi Josef, ngọzi Jehova wee dịrị nihe niile o nwere nụlọ nakwa nubi.Nikpeazụ, o tinyere ihe niile o nwere naka Josef; ọ maghịkwa ihe dị naka ya ma ọlị ma e wezụga ihe oriri ọ na-eri. Josef bịakwara maa mma nahụ, maakwa mma ile anya.O wee ruo na mgbe ihe ndị a gasịrị, nwunye nna ya ukwu malitere ile Josef anya wee na-asị: Ka mụ na gị dinaa.Ma ọ na-ajụ, ọ na-agwakwa nwunye nna ya ukwu, sị: Lee, nna m ukwu amaghị ihe dị naka m nụlọ a, o nyefewokwa m ihe niile o nwere.Ọ dịghị onye dị ukwuu nụlọ a karịa m, ọ dịghịkwa ihe ọ bụla o gbochiri m inweta ma e wezụga gị, nihi na ị bụ nwunye ya. Olee otú m ga-esi mee oké ihe ọjọọ a wee mehie Chineke?O wee ruo na ka ọ na-agwa Josef okwu site nụbọchị ruo nụbọchị, ọ dịghị mgbe o gere ya ntị ka o dinaa nakụkụ ya, ka ya na ya nọrọ.Ma o ruru otu ụbọchị, dị ka ọ na-eme nụbọchị ndị ọzọ, na ọ banyere nụlọ ka ọ rụọ ọrụ ya, ma ọ dịghị onye ọ bụla nime ndị ikom na-eje ozi nụlọ ahụ nke nọ nụlọ.O wee jide ya nuwe ya, na-asị: Ka mụ na gị dinaa! Ma ọ hapụụrụ ya uwe ya wee gbara ọsọ gbapụ nèzí.O wee ruo na ozugbo ọ hụrụ na ọ hapụụrụ ya uwe ya wee gbapụ nèzí,ọ malitere itiku ndị ikom nke ụlọ ya wee sị ha: Lee! Ọ kpọtaara anyị nwoke Hibru ka o jiri anyị mere ihe ọchị. Ọ bịakwutere m ka mụ na ya dinaa, ma m malitere iti mkpu nolu ike.O wee ruo na ozugbo ọ nụrụ mkpu m malitere iti, ọ hapụrụ uwe ya nakụkụ m gbapụ nèzí.E mesịa, ọ chịsara uwe ya nakụkụ ya ruo mgbe nna ukwu Josef lọtara.O wee gwa ya okwu ndị a, sị: Onye Hibru ahụ na-eje ozi nke ị kpọtaara anyị bịakwutere m iji m mere ihe ọchị.Ma o ruru na ozugbo m malitere iti mkpu, ọ hapụrụ uwe ya nakụkụ m wee gbapụ nèzí.Ihe si na ya pụta bụ na ozugbo nna ya ukwu nụrụ ihe nwunye ya kwuru, bụ nke ọ gwara ya, sị: Lekwa lekwa ihe onye na-ejere gị ozi mere m, iwe ya wee dị ọkụ.Nna ukwu Josef wee kpọrọ ya tụba nụlọ mkpọrọ, bụ ebe a na-akpọchi ndị mkpọrọ eze, o wee nọrọ nebe ahụ, nụlọ mkpọrọ.Otú ọ dị, Jehova nọnyeere Josef wee na-egosi ya obiọma ma mee ka ihe ya na-amasị onyeisi na-elekọta ụlọ mkpọrọ ahụ.Onyeisi na-elekọta ụlọ mkpọrọ ahụ wee nyefee ndị mkpọrọ niile nọ nụlọ mkpọrọ ahụ naka Josef; ọ bụkwa ya na-ahụ na ha mere ihe niile ha nwere ime nebe ahụ.Ọ dịghị ihe ọ bụla ma ọlị dị naka onyeisi na-elekọta ụlọ mkpọrọ ahụ nke ya onwe ya na-ahụ maka ya, nihi na Jehova nọnyeere Josef, Jehova na-emekwa ka ihe ọ na-eme na-aga nke ọma. 